google/wiki40b huggingface dataset:
เมือง

ประเทศไทย

ประเทศไทย ในภาษาไทยเรียกขานกันโดยรู้กันทั่วไปว่า เมืองไทย ก่อนที่สมเด็จพระเจ้าบรมวงศ์เธอกรมพระยาดำรงราชานุภาพจะปฏิรูปการปกครองส่วนท้องถิ่นเป็นแบบเทศาภิบาล หรือเทศบาลนั้น สยามยังจัดการบริหารแบบ มณฑล อยู่ ซึ่งได้เปลี่ยนเป็น จังหวัด ในปี 1916 คำว่าเมืองยังปรากฏอยู่ที่ เขตตัวเมือง ของจังหวัด คือ อำเภอเมือง ซึ่งสถานะเทศบาลเมืองก็เทียบเท่ากับ เมือง เมืองยังกล่าวถึงเขตซึ่งเป็นที่ชุมนุมและเป็นที่ตั้งศาลากลางจังหวัด ในสมัยอดีตคำว่าเมืองกล่าวถึง เขตภายในกำแพงเมือง ซึ่งต่อมาทางรัฐบาลได้เปลี่ยนคำว่าเมืองเป็นจังหวัดทั้งหมด เพื่อป้องกันการสับสนการใช้คำทั้งคำว่า เมือง และ จังหวัด ในวันที่ 19 พฤษภาคม 2459 ตามประกาศกระทรวงมหาดไทย
คำว่า "เมือง" ยังหมายถึงเขตแดนในระดับต่างกันได้ เช่น เมืองไทย (ประเทศ) เมืองเชียงใหม่ (จังหวัด) เมืองไชยา (อำเภอ)

เมืองในชื่อดั้งเดิม

คำว่า เมือง ยังคงรวมเป็นอันหนึ่งกับชื่อของสถานที่ไม่กี่แห่ง ที่เด่นๆคือ เขต ดอนเมือง สนามบิน ดอนเมือง และในการถอดอักษรไทยเป็นอักษรโรมันแบบถ่ายเสียงของราชบัณฑิตยสถาน เช่น พัทยา เป็น เมืองพัทยา ซึ่งเป็นเขตเทศบาลปกครองพิเศษ

เหมือง ฝาย ระบบชลประทาน

เหมือง ฝาย เป็นคำพูดที่เพิ่งเกิดใหม่ของภาษาไทยร่วมสมัย เป็นสำเนียงทั่วไปของภาษาไทยทั้งหมด ในมณฑลกวางสี เมืองกุยโจว ทางภาคใต้ของจีน คำที่ใช้อธิบายลักษณ์ที่เป็นเอกลักษณ์ของวิศวกรรมชลประทานเพื่อการเพาะปลูกข้าวนาปัง เหมือง หมายถึงคลองชลประทาน และฝาย หมายถึง เขื่อน เรียกรวมกันคือ ระบบชลประทานแรงโน้มถ่วง ที่ผันน้ำจากลำธารหรือแม่น้ำ ภาษาไทยร่วมสมัย

คำเมือง

คำเมือง คือคำพูดร่วมสมัย ของภาษาไทยภาคเหนือสมัยก่อน ซึ่งเป็นภาษาของอาณาจักรล้านนา คนไทยภาคกลางเรียกคนภาคเหนือและภาษาของภาษาเหนือว่า ไทยยวน คนภาคเหนือเรียกภาษาของตนว่า คำเมือง คำว่าคำเมืองมีความหมายว่า ภาษาของชาวเมือง ของดินแดนภาคเหนือซึ่งมีความแตกต่างของประชาชนชาวเขาหลายเผ่าตามภูมิประเทศที่เป็นภูเขาต่างๆ
ประทักษ์ ประทีปะเสน

ประทักษ์ ประทีปะเสน นักไวโอลิน และวาทยากรที่มีชื่อเสียง เป็นผู้เชี่ยวชาญเฉพาะด้านดนตรีสากล สังกัดกองการสังคีต กรมศิลปากร และเป็นผู้อำนวยเพลง วงดุริยางค์เครื่องลม แห่งมหาวิทยาลัยเกษตรศาสตร์
ประทักษ์ ประทีปะเสน จบการศึกษาจากวชิราวุธวิทยาลัย  แล้วไปศึกษาต่อด้านดนตรีที่ประเทศอังกฤษ และได้รับทุนรัฐบาลไทยไปศึกษาต่อที่สหรัฐอเมริกา ด้านไวโอลินและการอำนวยเพลง จนสำเร็จปริญญาเอกที่มหาวิทยาลัยโคลัมเบีย ได้รับเชิญให้เป็นสมาชิกกิตติมศักดิ์ A.R.A.M. (Associate of the Royal Academy of Music) ในปี พ.ศ. 2528 
ประทักษ์ ประทีปะเสน เข้ารับราชการที่กรมศิลปากร มีความสามารถในการเล่นดนตรีทั้งแนวดนตรีคลาสสิก แจ๊ส ไลท์มิวสิก และดนตรีไทย จนกระทั่งเกษียณอายุราชการ ในตำแหน่งนักวิชาการละครและดนตรี 10 (ผู้เชี่ยวชาญเฉพาะด้าน วิชาการละครและดนตรี (โขน ละคร และดนตรี)) กรมศิลปากร กระทรวงศึกษาธิการ
ประทักษ์ ประทีปะเสน สมรสกับแพทย์หญิง มันทนา ประทีปะเสน
กุสโก

ยุคอินคา

เมืองกุสโกเป็นเมืองหลวงของจักรวรรดิอินคา ตามตำนานของอินคา เมืองกุสโกถูกสร้างโดยปาชากูตี ผู้ซึ่งทำลายเมืองเก่าและสร้างกุสโกใหม่ให้เป็นศูนย์กลางแห่งอาณาจักรอินคาที่ยิ่งใหญ่ แต่จากหลักฐานทางโบราณคดีบ่งชี้ว่าเมืองนี้ได้ค่อย ๆ พัฒนาขึ้นตั้งแต่สมัยก่อนปาชากูตีแล้ว
เมืองถูกแบ่งออกเป็นสองส่วนคือกุสโกตอนบน (Hanan) และกุสโกตอนล่าง (Urin) ซึ่งถูกแบ่งย่อยต่อไปอีกเป็น 4 เขต (suyu) ได้แก่ ชินไชย์ซูยู (เขตตะวันตกเฉียงเหนือ) อันตีซูยู (เขตตะวันออกเฉียงเหนือ) กุนตีซูยู (เขตตะวันตกเฉียงใต้) และกูยาซูยู (เขตตะวันออกเฉียงใต้) ถนนจากทั้งสี่ส่วนนี้เชื่อมต่อไปถึงสี่ภาคของอาณาจักร ผู้นำของแต่ละภาคจะต้องสร้างบ้านในเขตเมืองกุสโกและเข้ามาอาศัยอยู่ทุกปี หลังจากสมัยของจักรพรรดิปาชากูตี เมื่อกษัตริย์สิ้นพระชนม์ บัลลังก์จะตกเป็นของพระราชโอรส แต่ดินแดนของกษัตริย์จะถูกแบ่งกันในหมู่พระราชวงศ์พระองค์อื่น ๆ ดังนั้นจักรพรรดิพระองค์ใหม่จึงต้องขยายดินแดนใหม่เพิ่มให้กับจักรวรรดิ

ยุคหลังโคลัมบัส

ฟรันซิสโก ปีซาร์โร ผู้ซึ่งเอาชนะจักรพรรดิแห่งอินคาได้เดินทางมาถึงเมืองกุสโกอย่างเป็นทางการในวันที่ 23 มีนาคม พ.ศ. 2077 หลังจากนั้นมีการสร้างสถาปัตยกรรมใหม่ ๆ ที่เป็นการผสมผสานระหว่างวัฒนธรรมอินคาและอิทธิพลของศิลปะสเปนหลายแห่ง เช่นโบสถ์ซานตากลารา
ลิแวนต์

ลิแวนต์ (อังกฤษ: Levant; อาหรับ: بلاد الشام, Bilad ash-Shām‎) หรือที่รู้จักกันโดยทั่วไปว่า อัชชาม (อาหรับ: الشام, ash-Shām‎) ตามความหมายดั้งเดิมหมายถึงบริเวณเมดิเตอร์เรเนียนตะวันออก แต่ในความหมายทางภูมิศาสตร์หมายถึงบริเวณอันกว้างใหญ่ในเอเชียตะวันตกทางฝั่งตะวันออกของทะเลเมดิเตอร์เรเนียน โดยมีเทือกเขาทอรัสเป็นเขตแดนทางตอนเหนือ ทะเลทรายอาหรับทางใต้ และทะเลเมดิเตอร์เรเนียนทางตะวันตก ขณะที่ทางตะวันออกเป็นเทือกเขาแซกรอส
ลิแวนต์เดิมมีความหมายอย่างหลวม ๆ หมายถึง "ดินแดนเมดิเตอร์เรเนียนทางตะวันออกของอิตาลี" มาจากภาษาฝรั่งเศสกลางที่แปลว่า "ตะวันออก" ในประวัติศาสตร์ การค้าขายระหว่างยุโรปตะวันตกกับจักรวรรดิออตโตมันเป็นเศรษฐกิจอันสำคัญของบริเวณนี้ คำว่าลิแวนต์โดยทั่วไปมีความหมายทางวัฒนธรรมมากกว่าที่จะเป็นพื้นที่ทางภูมิศาสตร์ที่ใดที่หนึ่งที่เฉพาะเจาะจง และความหมายของคำก็เปลี่ยนแปลงไปเรื่อย ๆ ตลอดมาในประวัติศาสตร์ วัฒนธรรม และทัศนคติในการอ้างอิง
สัจนิยม (ปรัชญา)

สัจนิยม (อังกฤษ: realism) เป็นแนวคิดทางปรัชญาอย่างหนึ่ง ที่มองว่า สิ่งต่างๆ ที่มีอยู่นั้น มีอยู่จริง โดยไม่ขึ้นกับการนึกคิดหรือรับรู้ของผู้สังเกต หากอภิบายด้วยศัพท์ปรัชญาจะใช้ว่า ภววิทยาของวัตถุ ไม่ขึ้นกับแนวคิด การรับรู้ ภาษา ความเชื่อ หรือสิ่งใดๆ ของใครก็ตาม
เครื่องยนต์โรตารี

เครื่องยนต์โรตารี (rotary engine) หรือ เครื่องยนต์วันเคล (Wankel engine) เป็นรูปแบบของเครื่องยนต์ ที่ใช้หลักการหมุนแทนที่การใช้งานลูกสูบ  นอกเหนือกว่านั้นการออกแบบเครื่องยนต์แบบลูกสูบที่ใช้กันทั่วไปเครื่องยนต์วันเคลให้ข้อได้เปรียบกว่าในเรื่องของ: ความเรียบง่าย, ราบรื่น, กระทัดรัด, ด้วยจำนวนรอบการหมุนที่มีรอบต่อนาทีที่มีค่าสูง (high revolutions per minute) และอัตราส่วนกำลังต่อน้ำหนัก (power to weight ratio)  ที่สูง  เครื่องยนต์วันเคลนี้โดยทั่วไปจะเรียกกันว่าเครื่องยนต์โรตารี่แต่ชื่อนี้ยังใช้เรียกรวมไปถึงการออกแบบที่แตกต่างกันอย่างสมบูรณ์อื่น ๆ อีกด้วย  เครื่องยนต์โรตารีคิดค้นโดยวิศวกรชาวเยอรมันชื่อ เฟลิกซ์ วันเคล (Felix Wankel)  เขาได้จดสิทธิบัตรเป็นครั้งแรกสำหรับเครื่องยนต์ในปี 1929, เริ่มพัฒนาในช่วงเริ่มต้นในปี 1950 ที่ NSU (เป็นบริษัทผลิตรถยนต์และจักรยานยนต์ของเยอรมัน ก่อตั้งขึ้นในปี 1873 แบรนด์เก่าของออดี้) และต้นแบบการทำงานได้แล้วเสร็จสมบูรณ์ในปี 1957  ต่อมา  NSU ได้รับใบอนุญาตการออกแบบให้กับบริษัททั่วโลก, โดยได้มีส่วนในการปรับปรุงการออกแบบและพัฒนาอย่างต่อเนื่อง  วัฏจักรสี่จังหวะ (four-stroke cycle) เกิดขึ้นภายในห้องเผาไหม้ที่กำลังเคลื่อนที่อยู่ระหว่างภายในช่องว่างของ เอพิโทรคอยด์ (Epitrochoid) ที่มีรูปร่างเหมือนรูปวงรีหรือรูปไข่และตัวโรเตอร์ที่มีความคล้ายคลึงกันกับรูปร่างของ สามเหลี่ยมรูโลซ (Reuleaux triangle)  ที่มีผิวด้านข้างที่ค่อนข้างราบเรียบ 
เนื่องจากน้ำหนักที่เบาและขนาดเล็ก เครื่องยนต์โรตารีนิยมติดตั้งภายในรถแข่ง รถโกคาร์ต เครื่องบิน
มาสด้าถือว่าเป็นผู้นำด้านเครื่องยนต์โรตารี ที่นำเครื่องยนต์มาต่อยอดและพัฒนาจนมีชื่อเสียงทั้งทางด้านรถสปอร์ต และรถแข่งมอเตอร์สปอร์ต
พุซ อิน บู๊ทส์

เนื้อเรื่องย่อ

เมื่อนานมาแล้ว ก่อนที่พุซ อิน บู๊ทส์ จะได้พบกับเชร็ค เขาได้กระทำการออกผจญภัยกับคิตตี้ ซอฟท์พอว์ ซึ่งเป็นแมวสาวที่ปราดเปรียว รวมถึง ฮัมป์ตี้ ดัมป์ตี้ ซึ่งเป็นผู้ทรงปัญญาประจำกลุ่ม แต่ก็มีสิ่งที่ก่อให้เกิดความโกลาหล เมื่อแจ๊คและจิลซึ่งเป็นพวกนอกกฎหมาย ได้ทำการขัดขวางมิให้พุซและพวกพ้องปฏิบัติการได้สำเร็จ ก่อนที่ความจริงบางอย่างที่พุซไม่เคยคาดคิดมาก่อนได้เปิดเผยขึ้นในเวลาต่อมา รวมถึงเหตุการณ์ได้นำพาให้พวกเขาต้องปกป้องทุกชีวิตในเมืองซาน ริคาร์โด ที่พวกเขาอาศัยอยู่นั่นเอง

บ็อกซ์ออฟฟิศ

ภาพยนตร์ทำรายได้ 149,260,504 ดอลลาร์สหรัฐในอเมริกาเหนือ และ 399,700,000 ดอลลาร์สหรัฐในประเทศอื่นๆ และทำรายได้ทั่วโลกรวม 548,960,504 ดอลาร์สหรัฐ ซึ่งเป็นภาพยนตร์ที่ทำรายได้สูงสุดเป็นอันดับที่สิบเอ็ดใน ค.ศ. 2011 และเป็นภาพยนตร์แอนิเมชันที่ทำรายได้สูงสุดเป็นอันดับสามถัดจาก กังฟูแพนด้า 2 (665.7 ล้านดอลลาร์สหรัฐ) และ สายลับสี่ล้อ ซิ่งสนั่นโลก (559.9 ล้านดอลลาร์สหรัฐ)

วิดีโอเกม

พุซ อิน บู๊ทส์ ในฉบับวิดีโอเกมมีรูปแบบตามแบบฉบับภาพยนตร์ พัฒนาโดยบลิซเกมส์ และจัดจำหน่ายโดย THQ ในวันที่ 25 ตุลาคม ค.ศ. 2011 สำหรับระบบเอ็กซ์บอกซ์ 360, เพลย์สเตชัน 3, วี และนินเทนโด ดีเอส
มหัศจรรย์อัศวินเลโก้

ซีซั่นที่ 1

ในโลกยุคกลาง เคลย์ อารอน แลนซ์ เจ้าหญิงเมซี่ และแอ็กเซิล คืออัศวินที่หาญกล้าทั้งห้า ผู้ทำหน้าที่ปกป้องอาณาจักรคิงดอม และเหล่าประชาชนจาก เจสโตร (ปีศาจจากหนังสือ ที่ถูก Monstrox ชักชวนให้เข้าสู่ด้านมืด) และกองทัพปีศาจลาวาของเขา ในศึกอันยิ่งใหญ่นี้ เหล่าอัศวินทั้งห้า ได้รับความช่วยเหลือจากราชวงศ์ของ ไนท์โนเนีย (Knightonia) พ่อมดดิจิตอล, เมอร์ล็อก, โรบิน อันเดอร์วู้ด และ เอวา เพรนติส

ซีซั่นที่ 2

ในโลกยุคกลาง เคลย์ อารอน แลนซ์ เจ้าหญิงเมซี่ และแอ็กเซิล คืออัศวินที่หาญกล้าทั้งห้า ผู้ทำหน้าที่ปกป้องอาณาจักรคิงดอม และเหล่าประชาชนจาก เจสโตร (ปีศาจจากหนังสือ ที่ถูก Monstrox ชักชวนให้เข้าสู่ด้านมืด) และกองทัพปีศาจลาวาของเขา ในศึกอันยิ่งใหญ่นี้ เหล่าอัศวินทั้งห้า ได้รับความช่วยเหลือจากราชวงศ์ของ ไนท์โนเนีย (Knightonia) พ่อมดดิจิตอล, เมอร์ล็อก, โรบิน อันเดอร์วู้ด และ เอวา เพรนติส

ซีซั่นที่ 3

เหนือฟ้ายังมีฟ้า ซีซั่นนี้ Cloud of Monstrox จะปรากฏขึ้นเพื่อควบคุม เจสโตร (ปีศาจจากหนังสือ ที่ถูก Monstrox ชักชวนให้เข้าสู่ด้านมืด) ซึ่งเคยพ่ายแพ้ในศึกใหญ่คราวก่อน โดยช่วยให้เขาได้รับพลังต้องห้ามทั้ง 10 แล้วเหล่าอัศวินเลโก้จะสยบเขาได้อีกครั้งหรือไม่
ซีซั่นที่ 4
หลังจากเคลย์โดนเวทมนต์ทำให้เป็นรูปปั้นหิน แถมกลายเป็นคน2จิตสองใจ ทั้งอยู่ฝั่งMonstrox กับฝั่ง เมอร์ล็อกและ เจสโตรกับ Monstrox สามารถรวบรวมพลังต้องห้ามจนครบ เรื่องราวป่วนๆในเมืองจึงได้เกิดขึ้น
เฌอแตม.. มัวนงปลูว์

เฌอแตม... มัวนงปลูว์ (ฝรั่งเศส: Je t'aime... moi non plus; อังกฤษ: I love you… nor do I) เพลงร้องคู่ภาษาฝรั่งเศสที่แต่งโดยเซร์ช เกนสบูร์ (Serge Gainsbourg) ขับร้องโดยเกนสบูร์ คู่กับเจน เบอร์กิน แฟนสาวของเขา บันทึกเสียงวางจำหน่ายในปี ค.ศ. 1969 และขึ้นถึงอันดับหนึ่งชาร์ตซิงเกิลแห่งสหราชอาณาจักรและสวิตเซอร์แลนด์ แต่เพลงนี้ถูกห้ามเปิดออกอากาศในหลายประเทศ ทั้งในสเปน สวีเดน บราซิล อังกฤษ โปรตุเกส อิตาลี  ห้ามออกอากาศในฝรั่งเศสก่อนเวลา 23.00 น. และถูกจำกัดการออกอากาศในสหรัฐอเมริกา เนื่องจากในเพลงมีท่อนหนึ่งเป็นเสียงครางของนักร้องหญิง ขณะถึงจุดสุดยอด
เกนสบูร์แต่งเพลงนี้ในปี ค.ศ. 1967 เพื่อร้องและบันทึกเสียงคู่กับบรีฌิต บาร์โด คู่รักของเขาในขณะนั้น แต่เมื่อข่าวนี้แพร่ออกไป กุนเทอร์ ซาชส์ สามีชาวเยอรมันของบาร์โดโกรธมากและพยายามขัดขวางไม่ให้ซิงเกิลนี้ออกวางจำหน่าย ซิงเกิลนี้ได้วางจำหน่ายในภายหลัง ในปี ค.ศ. 1986  เมื่อเกนสบูร์หันมาคบกับเจน เบอร์กิน ที่เพิ่งหย่าขาดจากจอห์น แบร์รี ก็ขอให้เธอบันทึกเสียงเพลงนี้คู่กับเขา โดยร้องเสียงสูงขึ้นกว่าฉบับของบาร์โดหนึ่งออกเตฟ
พระเจ้าสุริยพงษ์ผริตเดช

พระประวัติ

พระเจ้าสุริยพงษ์ผริตเดชมีพระนามเดิมว่า "เจ้าสุริยะ ณ น่าน" ประสูติเมื่อวันที่ 2 กุมภาพันธ์ พ.ศ. 2374 เป็นราชโอรสในเจ้าอนันตวรฤทธิเดช เจ้าผู้ครองนครน่านกับแม่เจ้าสุนันทา   
ในปี พ.ศ. 2398 และทรงได้รับพระราชทานสัญญาบัตรเป็นพระยาราชวงษ์ ต่อมา พ.ศ. 2431 พระบาทสมเด็จพระจุลจอมเกล้าเจ้าอยู่หัวทรงพระกรุณาโปรดเกล้าฯ ให้เป็นเจ้าอุปราชนครน่าน และวันที่ 14 มิถุนายน พ.ศ. 2448 โปรดให้ส่งสัญญาบัตรไปพระราชทานตั้งเป็นนายพันโทในกรมทหารบก เมื่อราชบิดาถึงแก่พิราลัย จึงได้รับพระราชทานสัญญาบัตรเป็นเจ้านครน่านในปี พ.ศ. 2436 มีราชทินนามว่าเจ้าสุริยพงษ์ผริตเดช
เมื่อวันที่ 18 พฤศจิกายน พ.ศ. 2446 พระบาทสมเด็จพระจุลจอมเกล้าเจ้าอยูหัวโปรดเกล้าฯ ให้สถาปนาเลื่อนยศฐานันดรศักดิ์ขึ้นเป็นพระเจ้านครเมืองน่าน มีนามตามจารึกสุพรรณบัฎว่า พระเจ้าสุริยพงษ์ผริตเดช กุลเชษฐมหันต์ ไชยนันทบุระมหาราชวงษาธิบดี สุจริตจารีราชานุภาวรักษ์ วิบูลยศักดิกิตติไพศาล ภูบาลบพิตร์ สถิตย์ ณ นันทราชวงษ์ พระเจ้านครเมืองน่าน นับเป็นพระเจ้านครน่านองค์แรกและองค์เดียวในประวัติศาสตร์น่าน นอกจากนี้พระองค์ยังได้รับพระราชทานมหามงกุฎจากพระบาทสมเด็จพระจุลจอมเกล้าเจ้าอยู่หัว เป็นเจ้าประเทศราชพระองค์เดียวที่ได้รับพระราชทานเกียรติยศนี้ 
พระเจ้าสุริยพงษ์ผริตเดช ถึงแก่พิราลัยด้วยโรคชรา ในวันที่ 5 เมษายน พ.ศ. 2461 เวลา 4.00 น. ณ หอคำ (พิพิธภัณฑสถานแห่งชาติน่าน) สิริอายุได้ 87 ปี
ถล่มเจ้าระฆังทอง

นักแสดงนำ

กองทหารแมนจูภายใต้การนำทัพของนักพรตคิ้วขาวได้บุกเข้าทำลายวัดเส้าหลินและเข่นฆ่าลูกศิษย์วัดเส้าหลินล้มตายจำนวนมากหวังจะกำจัดวัดเส้าหลินออกจากยุทธจักรแต่มีผู้ที่หนีรอดมาได้และได้พยายามเสาะหา วิชาหมัดมวยเพื่อทำการแก้แค้นให้แก่เพื่อนร่วมสำนักแต่ก็ไม่สามารถต่อกรกับนักพรตคิ้วขาวได้จนในที่สุดจึงพัฒนาวิชาหมัดพยัคฆ์และมวยนกกระเรียนเพื่อทำการแก้แค้นต่อไป
อำพล ลำพูน

ประวัติ

อำพล ลำพูน (หนุ่ย) ชื่อจริงคือ อำพล ลำพูล เป็นคนอำเภอแกลง จังหวัดระยอง เกิดเมื่อวันเสาร์ที่  20 กรกฎาคม พ.ศ. 2506 ปีเถาะ กรุ๊ปเลือดบี เป็นบุตรชายคนเล็ก มีพี่สาวสองคน ด้านชีวิตครอบครัว สมรสกับมาช่า วัฒนพานิช และต่อมาหย่ากันเมื่อปลายปี พ.ศ. 2540 มีบุตรชาย 1 คน ชื่อ กาย นวพล ลำพูน
ยูร์มาลา

ยูร์มาลา (ลัตเวีย: Jūrmala) เป็นเมืองในประเทศลัตเวีย ตั้งอยู่ใกล้กับกรุงรีกา เมืองหลวงของประเทศ คำว่า "ยูร์มาลา" ในภาษาลัตเวียมีความหมายว่า "ชายหาด"
เมืองยูร์มาลามีพื้นที่ 100 ตารางกิโลเมตร มีประชากร 55,400 คน ความหนาแน่นของประชากร 554 คนต่อตารางกิโลเมตร
ยูโกะ อิโต

ยูโกะ อิโต (ญี่ปุ่น: 伊藤 裕子 Itō Yūko) เกิดเมื่อวันที่ 18 เมษายน ค.ศ. 1974 เป็นนางแบบและนักแสดงหญืงชาวญี่ปุ่น ซึ่งยูโกะเกิดที่เมืองโตเกียว
โบรฟอร์ซ

รูปแบบการเล่น

ตัวละครผู้เล่นเป็นโบร ซึ่งเป็นคอมมานโดสไตล์แอ็กชันฮีโรอกสามศอกแบบสุดขั้ว ผู้ต่อสู้กับผู้ก่อการร้าย และช่วยเหลือเพื่อนร่วมทีม รวมถึงเชลยศึกจากการกักขัง สภาพแวดล้อมที่ทำลายล้างได้ของเกมสึกหรอด้วยปืนของผู้เล่น ด่านจะสิ้นสุดลงเมื่อผู้เล่นเอาชนะบอสปีศาจ, ชักธงชาติสหรัฐ และจากไปโดยทางเฮลิคอปเตอร์ในขณะที่ฉากระเบิด
แรกเริ่มเดิมทีโบรฟอร์ซประกอบด้วยตัวละครหลายตัว และผู้เล่นจะได้รับมากขึ้นเมื่อพวกเขาช่วยชีวิตเชลยศึกจำนวนหนึ่ง ตัวละครโบรฟอร์ซเหล่านี้ อยู่ภายใต้การบังคับบัญชาของ "เนลสัน โบรเดลา" โดยเป็นการล้อเลียนแอ็คชันฮีโรในบันเทิงคดี รวมถึงแรมโบ้, จอห์น แมคเคลน ของดาย ฮาร์ด, ชัค นอร์ริส, มิสเตอร์ที, เอลเลน ริปลีย์ ของเอเลียน และเทอร์มิเนเตอร์ ของฅนเหล็ก พวกเขามักจะได้รับการตั้งชื่อโดยเพิ่มคำว่า "โบร" ให้กับชื่อเดิมในบางลักษณะ (เช่น แรมโบร, โบรมิเนเตอร์) ผู้เล่นไม่สามารถควบคุมได้ว่าตัวละครของโบรฟอร์ซจะเริ่มเล่นในด่านใด และทุกครั้งที่ตัวละครนั้นตายหรือเชลยศึกได้รับการช่วยเหลือ พวกเขาจะได้รับการเปลี่ยนเป็นตัวละครโบรฟอร์ซอื่น ตัวละครแต่ละตัวมีการโจมตีและการเคลื่อนไหวที่ไม่ซ้ำกันโดยอิงจากตัวละครในบันเทิงคดี ตัวอย่างเช่น ตัวละครของริปลีย์มีความสามารถพิเศษของเครื่องพ่นไฟที่ใช้ในสงคราม ในขณะที่ตัวละครที่อิงจากอินเดียนา โจนส์ ใช้แส้เป็นหลัก

การพัฒนา

ฟรีไลฟส์ได้เสนอแรมโบร เป็นรายการในลูดัมแดร์ 23 เกมแจมเมื่อเดือนเมษายน ค.ศ. 2012 ซึ่งได้รับรางวัลที่หนึ่งสำหรับ"ความสนุก" และได้รับการตอบรับเชิงบวกมากพอที่จะดำเนินโครงการของทีมต่อไป ผู้พัฒนาคิดว่าจะเพิ่มโหมดความร่วมมือกับตัวละครอื่น บรอมมานโด ซึ่งต่อมาได้กลายเป็นแนวคิดหลักของเกมในการรวบรวม"เหล่าโบร" ด้วย"ความรู้สึกภาพยนตร์แอ็กชันที่รุนแรง"
ความน่าสนใจของเกมในเรื่อง "โบ" เกิดขึ้นจากผู้กำกับเกม เอวาน กรีนวูด ชื่นชอบภาพยนตร์แอ็กชันในช่วงคริสต์ทศวรรษ 1980 และคริสต์ทศวรรษ 1990 ซึ่งนำไปสู่สุนทรียภาพของเกม, ธีม และรูปแบบการเล่น เช่น เดินทางไปอวกาศ, ต่อสู้กับไดโนเสาร์ และฉลามแข่งความเร็ว บรรดาโบรมีส่วนเป็นเครือญาติในการป้องกันตัวของกันและกัน รวมทั้งเมื่อต้องต่อสู้กับการก่อการร้ายด้วยกัน กรีนวูดได้เรียกโบรฟอร์ซว่าเป็น "การแสดงออกถึงความรักของแอ็กชันฮีโร" นักพัฒนาได้ถกเถียงกันถึงการเพิ่มของฮีโรหญิง และตำแหน่งของพวกเธอควบคู่ไปกับคำเปรียบเทียบที่มีอยู่ของเกม พวกเขาเลือกที่จะไม่เพิ่ม "ลักษณะเฉพาะเพศหญิง" หรือสร้างโบรฟอร์ซคู่ปรับเพศหญิงสำหรับโครงเรื่องหรือวัตถุประสงค์ด้านความรัก และแทนที่จะทำให้ตัวละครหญิงเป็นส่วนหนึ่งของทีมที่มีอยู่ เพื่อไม่ให้แยกความแตกต่างตามเพศ
เกมดังกล่าวได้รับการออกแบบให้เป็นอติพจน์เบาสมองของภาพยนตร์แนวแอ็กชั่นในคริสต์ทศวรรษ 1980 กรีนวูดกล่าวถึงความยากลำบากในการแปลความหมายเปรียบเทียบของประเภทจากความรุนแรงไร้ความปราณี สู่แนวโน้มทั่วไปของสังคมโดยรอบความสัมพันธ์ระหว่างประเทศ ค.ศ. 2013 และมนุษย์ได้รับบาดเจ็บจากการต่อสู้ โดยเฉพาะอย่างยิ่งเรื่องราวของฮีโรแต่ละคนที่เข้าร่วมสงครามข้างเดียวในดินแดน ทีมสร้างสมดุลให้กับสิ่งที่เห็นว่าเป็นมุมมองสมัยใหม่เกี่ยวกับการทำสงคราม ด้วยมรดกทางวัฒนธรรมของพวกเขาจากภาพยนตร์คริสต์ทศวรรษ 1980 และหวังว่าเกมของพวกเขาจะท้าทายแบบแผน "วัฒนธรรมโบร" ของความไม่รับผิดชอบและความมึนเมาด้วยความรู้สึกชอบธรรม รวมทั้งความเป็นลูกผู้ชายในเชิงบวก
อาหารข้างถนนในประเทศไทย

อาหารข้างถนนในประเทศไทย มีอาหารหลากหลายประเภททั้งอาหารคาว, ของหวาน, ผลไม้ และ เครื่องดื่ม ร้านขายอาหารอาจจะเป็นหาบเร่ หรือ รถเข็นขายอาหาร ซึ่งสามารถเห็นได้ทั่วไปในประเทศไทย อาหารข้างถนนในประเทศไทยได้รับความนิยมจากนักท่องเที่ยวเป็นอย่างมาก เนื่องจากสามารถหาอาหารไทยรับประทานได้โดยง่าย กรุงเทพมหานคร เป็นหนึ่งในเมืองที่มีอาหารข้างถนนที่ดีที่สุด ในปี พ.ศ. 2555 เวอร์ชวลทัวริสต์ เว็บไซต์ท่องเที่ยวในเครือ ทริปแอดไวเซอร์ ได้จัดอันดับให้กรุงเทพมหานครเป็นเมืองอันดับ 1 สำหรับอาหารข้างถนน

ลักษณะของร้านขายอาหาร

อาจจะมีอาหารไทยบางชนิดที่ไม่สามารถหาซื้อได้จากตลาดในประเทศไทย ซึ่งแม่ค้าหรือพ่อค้าอาจจะเชี่ยวชาญในการทำอาหารเพียงแค่ 1 หรือ 2 จานเท่านั้น โดยทำอาหารแข่งกับร้านอาหารต่างๆ บางร้านอาจจะขายอาหารสำหรับนำไปปรุงที่บ้าน หรือบางร้านอาจจะเป็นร้านอาหารตามสั่ง โดยร้านอาหารตามสั่งนั้นจะมีรายการอาหารที่สามารถทำอาหารได้อย่างรวดเร็ว เช่น ข้าวผัดกะเพราหมู หรือ ข้าวผัดคะน้า ส่วนแกงในร้านอาหารริมถนน เช่น ปลาดุกผัดเผ็ด
ส่วนอาหารที่ขายในตลาดสด ส่วนใหญ่จะเป็นอาหารสำหรับนำไปปรุงที่บ้าน เช่นเดียวกันกับร้านข้างถนน ผู้คนจะซื้อไปรับประทานที่ที่ทำงาน หรือ อาจจะซื้อกลับบ้าน เป็นภาพที่ชินตาหากเห็นผู้คนถือถุงอาหาร, ของหวาน หรือ ผลไม้อยู่เต็มมือ โดยอาหารจะอยู่ในรูปแบบของถุงพลาสติกหรือกล่องโฟม ซึ่งจะนำไปรับประทานร่วมกันที่บ้านหรือที่ทำงาน โดยอาหารหลากหลายชนิดมีรสชาติเหมือนการปรุงเองที่บ้าน อาหารข้างถนนจึงเป็นที่ที่ดีสำหรับการหาซื้ออาหารท้องถิ่นที่มีรสชาติที่ดี
ตลาดสดในประเทศไทยจะเป็นตลาดเปิดขนาดใหญ่และร้านค้าแบบตั้งถาวร ผู้ขายจะมีโต๊ะของตนเองไว้บริการ แม้ว่าในบางตลาดจะมีลักษณะคล้ายกับศูนย์อาหารตามห้างสรรพสินค้าหรือซูเปอร์มาร์เก็ตขนาดใหญ่ ที่มีร้านอาหารและโต๊ะรวม ศูนย์อาหารและตลาดสดมีร้านอาหารมากมายเหมือนกับร้านอาหารข้างถนน เช่นเดียวกัน จะมีทั้งแบบที่ซื้อสำหรับนำกลับไปปรุง และแบบที่เป็นอาหารตามสั่ง ส่วนตลาดกลางคืนจะเป็นรูปแบบของร้านค้าข้างถนน และร้านค้าชั่วคราว ส่วนใหญ่จะวางขายกันในลานจอดรถขนาดใหญ่ หรือในเทศกาลงานวัดช่วงตอนเย็น เพราะอากาศจะไม่ร้อนเท่าตอนกลางวันและผู้คนกลับจากการทำงานแล้ว
โรงเรียนพิชญศึกษา

ประวัติ

ศาสตราจารย์ ดร.ธีระ สูตะบุตร ดร.สุนงนาท สูตะบุตร และรศ.ศรีวงศ์ สุมิตร ได้เล็งเห็นความสำคัญ ของคุณภาพในการจัดการศึกษาที่มุ่งให้เยาวชนได้พัฒนาความคิดสร้างสรรค์ส่งเสริมกระบวนการในการเรียนรู้และการอยู่ร่วมกับผู้อื่นได้อย่างสันติสุขจึงได้ก่อตั้ง "โรงเรียนพิชญศึกษา" ขึ้น
สมเด็จพระเทพรัตนราชสุดาฯ สยามบรมราชกุมารี โปรดเกล้าฯ พระราชทานนาม โรงเรียนพิชญศึกษา เมื่อวันที่ 12 มีนาคม พ.ศ. 2532 และเสด็จพระราชดำเนินเป็นองค์ประธานพิธีเปิดศาลาเรือนไทยเฉลิมพระเกียรติ 6 รอบพระชนมพรรษา และทอดพระเนตรกิจกรรมต่างๆ ของโรงเรียนเมื่อวันที่ 25 กุมภาพันธ์ พ.ศ. 2543

พระพุทธรูปประจำโรงเรียน

สมเด็จพระญาณสังวร สมเด็จพระสังฆราช สกลมหาสังฆปรินายก สถิตวัดบวรนิเวศวิหาร ประทานนาม "พระพุทธรัตนนิมิต สถิตย์พิชญศึกษาสถาน" พระพุทธรูปประจำโรงเรียน เมื่อวันที่ 17 มีนาคม พ.ศ. 2532 และพระเทพวราภรณ์ (วัดโสมนัสวิหาร) วางศิลาฤกษ์เมื่อวันที่ 3 ตุลาคม พ.ศ. 2532
โรงแรมริตซ์ ปารีส

โรงแรมริตซ์ ปารีส (Hôtel Ritz Paris) เป็นโรงแรมที่ตั้งอยู่ที่ปลาซวองโดม ใจกลางกรุงปารีส ประเทศฝรั่งเศส เป็นโรงแรมที่มีชื่อเสียงและหรูหราที่สุดในโลกแห่งหนึ่ง และเป็นหนึ่งในเจ็ด Parisian Palace ที่จัดอันดับโดย The Leading Hotels of the World นับเป็นโรงแรมริตซ์ที่เก่าแก่ที่สุดในโลก โดยก่อตั้งขึ้นเมื่อ พ.ศ. 2441

ประวัติ

อาคารของโรงแรมสร้างขึ้นเมื่อต้นศตวรรษที่ 18 เพื่อเป็นที่พักอาศัยส่วนตัว ต่อมาเมื่อ พ.ศ. 2397 อาคารได้ตกเป็นกรรมสิทธิ์ของพี่น้อง Péreire ซึ่งได้ใช้เป็นสำนักงานใหญ่ของสถาบันการเงิน Crédit Mobilier
ด้านหน้าของอาคารออกแบบโดย ฌูลส์ อาร์ดวง-มองซาร์ ต่อมาเซซาร์ ริตซ์ ได้ปรับเปลี่ยนให้เป็นโรงแรมหรู และเปิดให้บริการเมื่อวันที่ 1 มิถุนายน พ.ศ. 2441 เมื่อรวมกับพรสวรรค์ด้านการทำอาหารของออกุสต์ เอสกอฟฟิเยร์ ผู้ถือหุ้นรายย่อย ทำให้โรงแรมริตซ์มีพร้อมทั้งความหรูหรา บริการ และอาหารชั้นเลิศ
โรงแรมริตซ์ประกอบด้วยอาคาร Vendôme และ Cambon มีห้องพักด้านหนึ่งหันหน้าเข้าหาปลาซวองโดม และห้องพักด้านตรงข้ามมองลงไปเห็นสวนของโรงแรม ที่นี่เป็นที่ชื่นชอบของเหล่าบุคคลที่ร่ำรวยที่สุดในโลก และมีห้องชุดหรูหราบางห้องที่ตั้งชื่อตามแขกที่มีชื่อเสียง ตัวอย่างผู้มีชื่อเสียงที่มาพักที่โรงแรมริตซ์ เช่น เออร์เนสต์ เฮมิงเวย์ ซึ่งนำชื่อไปตั้งเป็นชื่อบาร์ของโรงเรม และมาร์แซล พรุสต์ สมเด็จพระเจ้าเอ็ดเวิร์ดที่ 7 แห่งสหราชอาณาจักร ชาร์ลี แชปลิน เกรทา การ์โบ มาร์ลีน ดีทริช ฌ็อง-ปอล ซาทร์ เอลตัน จอห์น รวมทั้งนักออกแบบเสื้อผ้า โกโก ชาแนล ซึ่งพักอยู่ที่โรงแรมริตซ์นานกว่าสามสิบปี

โรงแรมริตซ์ในปัจจุบัน

ปัจจุบันโรงแรมริตซ์ ปารีส มีห้องพัก 161 ห้อง ห้องอาหารหนึ่งห้อง และบาร์สองแห่ง ราคาห้องพักเริ่มต้นที่ 730 ยูโรต่อคืน ห้องชุดเริ่มต้นที่ 3,000 ยูโร ห้องอาหารของโรงแรมที่มีชื่อว่า L'Espadon ได้รับระดับคะแนนหนึ่งดาวจาก Michelin Red Guide ฉบับปี 2007
พรรคดาวเดือนเสี้ยว

พรรคดาวเดือนเสี้ยว (Crescent Star Party ภาษาอินโดนีเซีย: Partai Bulan Bintang) เป็นพรรคการเมืองในอินโดนีเซีย จุดกำเนิดของพรรคย้อนไปถึงการคว่ำบาตรพรรคมัสยูมีโดยประธานาธิบดีซูการ์โนใน พ.ศ. 2503 หลังการคว่ำบาตร ผู้สนับสนุนได้จัดตั้งครอบครัวดาวเดือนเสี้ยว (Keluarga Bulan Bintang) เพื่อสนับสนุนการใช้กฎหมายชะรีอะห์และการสอนศาสนาอิสลามในอินโดนีเซีย หลังจากที่ซูการ์โนหมดอำนาจลง และเปลี่ยนผ่านไปสู่ยุคระเบียบใหม่ สมาชิกขององค์กรต้องการฟื้นฟูพรรคมัสยูมี แต่ไม่ได้รับอนุญาต ต่อมาในราว พ.ศ. 2513 มีการประชุมที่มาลังและได้ตั้งพรรคใหม่คือพรรคมุสลิมแห่งอินโดนีเซีย (Partai Muslimin Indonesia) หรือปาร์มูซี และได้คะแนนเป็นอันดับ 4 ในการเลือกตั้ง พ.ศ. 2514 ต่อมา ใน พ.ศ. 2516 พรรคถูกบีบให้รวมกับพรรคนิยมอิสลามอื่นๆในชื่อพรรคสหพัฒนาการ หลังจากซูฮาร์โตหมดอำนาจใน พ.ศ. 2541 กลุ่มผู้สนับสนุนพรรคมัสยูมีตัดสินใจตั้งพรรคใหม่ในชื่อพรรคดาวเดือนเสี้ยว โดยผู้นำพรรคคือยุสริล อิห์ซา มาเฮนดรา 
พรรคนี้เข้าร่วมการเลือกตั้ง พ.ศ. 2542 ได้คะแนน 1.9% และได้ 13 ที่นั่ง ยุสริลได้เป็นรัฐมนตรีว่าการกระทรวงยุติธรรม ต่อมาเกิดความขัดแย้งภายในพรรค ฮาร์โตโน มาร์โยโนได้แยกออกไปตั้งพรรคอิสลามอินโดนีเซีย ในการเลือกตั้ง พ.ศ. 2547 พรรคมัสยูมีได้2.6 % และได้ 11 ที่นั่ง ส่วนในการเลือกตั้ง พ.ศ. 2552 พรรคนี้ไม่ได้รับเลือกตั้ง
สถาบันวิจัยดาราศาสตร์แห่งชาติ (องค์การมหาชน)

ประวัติ

20 กรกฎาคม พ.ศ. 2547 คณะรัฐมนตรีมีมติอนุมัติให้กระทรวงวิทยาศาสตร์และเทคโนโลยีดำเนินการโครงการจัดตั้งสถาบันวิจัยดาราศาสตร์แห่งชาติ ในรูปแบบองค์การมหาชน เพื่อเฉลิมพระเกียรติพระบาทสมเด็จพระจอมเกล้าเจ้าอยู่หัวในโอกาสฉลอง 200 ปีแห่งการพระราชสมภพ และพระบาทสมเด็จพระเจ้าอยู่หัวในวโรกาสเจริญพระชนมายุครบปีพระราชสมภพ 80 พรรษาในปี พ.ศ. 2550
วันที่  15 สิงหาคม พ.ศ. 2549 สถาบันวิจัยดาราศาสตร์แห่งชาติได้เข้าเป็นสมาชิกระดับประเทศของสหพันธ์ดาราศาสตร์นานาชาติ
วันที่  22 ตุลาคม พ.ศ. 2551 คณะรัฐมนตรีได้ให้ความเห็นชอบในร่างพระราชกฤษฎีกาจัดตั้งสถาบันวิจัยดาราศาสตร์แห่งชาติ (องค์การมหาชน) ซึ่งต่อมาได้ทรงพระกรุณาโปรดเกล้าให้ตราพระราชกฤษฎีกาจัดตั้งสถาบันวิจัยดาราศาสตร์แห่งชาติ (องค์การมหาชน) พ.ศ. 2551 ขึ้น และประกาศในพระราชกิจจานุเบกษา ในวันที่ 31 ธันวาคม  พ.ศ. 2551 ซึ่งถื่อว่าเป็นวันก่อตั้งสถาบันวิจัยดาราศาสตร์แห่งชาติ (องค์การมหาชน)
ศิลปศาสตร์

ศิลปศาสตร์ (อังกฤษ: liberal arts) หมายถึง การศึกษาที่มุ่งจะให้ความรู้ทั่วไป และทักษาเชิงปัญญา มิใช่วิชาชีพเฉพาะด้าน หรือความทักษะเชิงช่าง
เดิมนั้น คำว่า "ศิลปศาสตร์" เป็นศัพท์ภาษาสันสกฤต (ศิลฺป + ศาสฺตฺร) หมายถึง วิชาความรู้ทั้งปวง ในภายหลังใช้ในความหมายเดียวกับ Liberal Arts ในภาษาอังกฤษ ดังระบุคำนิยามไว้ข้างต้น 
ในประวัติศาสตร์การศึกษาของตะวันตกนั้น ศิลปศาสตร์ 7 อย่าง อาจจำแนกได้เป็น 2 กลุ่ม คือ ไตรศิลปศาสตร์ (trivium) และ จตุรศิลปศาสตร์ (quadrivium)
การศึกษาในกลุ่ม ไตรศิลปศาสตร์ ประกอบด้วย 3 สาขาวิชา ได้แก่ ไวยากรณ์  ตรรกศาสตร์ และวาทศาสตร์ (rhetoric) ส่วนการศึกษากลุ่ม จตุรศิลปศาสตร์ ประกอบด้วย 4 สาขาวิชา ได้แก่ เลขคณิต เรขาคณิต ดนตรี และดาราศาสตร์) ศิลปศาสตร์นั้นถือเป็นหลักสูตรแกนของมหาวิทยาลัยสมัยกลาง
คำว่า liberal ในคำว่า liberal arts นั้น มาจากศัพท์ภาษาละตินว่า liberalis หมายถึง "เหมาะแก่เสรีชน" (ชนชั้นสูงด้านสังคมและการเมือง) ซึ่งตรงกันข้ามกันศิลปะการรับใช้หรือบริการ (servile arts) ในเบื้องต้นคำว่าศิลปศาสตร์ในแนวคิดของตะวันตก จึงเป็นตัวแทนของทักษะและความรู้ทั่วไป ที่จำเป็นต้องใช้ในหมู่ชนชั้นสูงในสังคม ขณะที่ศิลปะบริการนั้น เป็นตัวแทนของความรู้และทักษะของพ่อค้าผู้เชี่ยวชาญ ที่จำเป็นต้องรู้ในหมู่ผู้รับใช้ชนชั้นสูง หรือขุนนาง
นาที รัชกิจประการ

ประวัติ

นาที รัชกิจประการ หรือ ดร.นาที รัชกิจประการ เกิดเมื่อวันที่ 20 สิงหาคม พ.ศ. 2502 สำเร็จการศึกษาระดับปริญญาตรี ครุศาสตรบัณฑิต สาขาภาษาอังกฤษ จากมหาวิทยาลัยราชภัฏสวนสุนันทา ระดับปริญญาตรี บริหารธุรกิจมหาบัณฑิต จาก Sommerset  University  ประเทศอังกฤษ และปริญญาโท  ครุศาสตรมหาบัณฑิต (สาขาการจัดการคุณภาพ) จากมหาวิทยาลัยราชภัฏสวนสุนันทา ปริญญาเอกจากคณะศาสนศาสตร์ มหาวิทยาลัยมหามกุฏราชวิทยาลัย

การทำงาน

นาที รัชกิจประการ ประกอบธุรกิจเกี่ยวกับร้านอาหาร และรีสอร์ทในจังหวัดสระบุรี ต่อมาได้รับเลือกเป็นประธานสภาพัฒนาสตรีจังหวัดพัทลุง

งานการเมือง

นาที รัชกิจประการ เป็นสมาชิกวุฒิสภาจังหวัดพัทลุง ในการเลือกตั้งสมาชิกวุฒิสภาไทยเป็นการทั่วไป พ.ศ. 2549 ต่อมาเธอได้เข้าร่วมงานการเมืองกับกลุ่มเพื่อนเนวิน และได้รับมอบหมายหน้าที่เลขานุการประธานรัฐสภา (นายชัย ชิดชอบ) กระทั่งในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554 เธอได้รับเลือกตั้งเป็นสมาชิกสภาผู้แทนราษฎรแบบบัญชีรายชื่อ สังกัดพรรคภูมิใจไทย
นาที รัชกิจประการ ได้รับการแต่งตั้งเป็นเหรัญญิกพรรคภูมิใจไทย ในปี พ.ศ. 2555
ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2557 เธอได้สมัครรับเลือกตั้งในระบบบัญชีรายชื่อ สังกัดพรรคภูมิใจไทย ลำดับที่ 4 แต่การเลือกตั้งเป็นโมฆะ
ต่อมาในปี พ.ศ. 2562 ได้รับเลือกตั้งเป็น ส.ส.แบบัญชีรายชื่อ พรรคภูมิใจไทย
กระทั่งในเดือนกรกฎาคม พ.ศ. 2562 ศาลฎีกาแผนกคดีอาญาของผู้ดํารงตําแหน่งทางการเมือง ได้มีคำพิพากษาสั่งจำคุก นางนาที รัชกิจประการ ส.ส.บัญชีรายชื่อ พรรคภูมิใจไทย เป็นเวลา 1 เดือน โดยโทษจำคุกให้รอลงอาญา เป็นเวลา 1 ปี ปรับเงิน 4,000 บาท

งานกีฬา

นาที รัชกิจประการ ได้ริเริ่มจัดตั้งสโมสรฟุตบอลพัทลุง เอฟซี หรือสโมสรฟุตบอลจังหวัดพัทลุง ในปี พ.ศ. 2552 และได้รับหน้าที่เป็นประธานสโมสรฟุตบอลดังกล่าว